Aplicațiile de pe telefon au început să le creeze din ce în ce mai multe probleme utilizatorilor. După erorile Meta de zilele trecute, de data asta, WhatsApp-ul le-a dat bătăi de cap utilizatorilor din toată lumea. Cei care au deschis aplicația recent au avut parte de o surpriză nu tocmai plăcută.
În ultima vreme, Meta este din ce în ce mai dezamăgitoare pentru utilizatori. Din grupul dezvoltat de Mark Zuckerberg face parte și WhatsApp, aplicația care a speriat milioane de utilizatori, recent. Problemele cu care s-au confruntat persoanele din întreaga lume reprezintă o bilă neagră pentru aplicație.
Utilizatorii care au folosit recent aplicația WhatsApp pentru a trimite sau a primi poze, s-au trezit că numărul fișierelor este dublat. În loc să apară o singură imagine în albumul de poze, totul a fost salvat de două ori. Victimele acestei erori au fost utilizatorii de iPhone.
Faptul că pozele s-au salvat de două ori a fost foarte frustrant din cauza faptului că mai multe poze înseamnă și mai mut spațiu ocupat. Utilizatorii iPhone nu au stat prea mult pe gânduri și au început să își verse frustrările în mediul online.
Mai multe persoane s-au plâns de cel mai recent bug WhatsApp. Chiar dacă a fost pentru prima dată când s-au confruntat cu o astfel de eroare, asta nu i-a făcut să fie mai blânzi. Din contră, cu toții au taxat dur compania Meta.
"Pe iPhone-ul meu, WhatsApp-ul este setat să salvez automat pozele. Pentru mine, era mult mai comod așa. Însă, acum, pozele au început să se salveze de două ori.", "Am și eu aceeași problemă. Vă rog să îmi comunicați soluția." ,sunt doar câteva dintre reacțiile celor din online.
Asaltată din toate părțile cu fel de fel de plângeri, Meta a fost nevoită să îi liniștească pe toți. Se pare că eroarea a fost remediată, iar acum toată lumea se poate bucura de aplicație. Pentru asta, însă, aplicația va trebui actualizată.
După o veste bună, din păcate, a urmat și o veste proastă. Deși aplicația a fost pusă la punct, pozele din albumele foto nu dispar automat. Astfel, cei care vor să își elibereze spațiul de stocare, vor trebui să șteargă manual fiecare poză.
În decursul ultimelor luni, WhatsApp a fost și ținta escrocheriilor online. Mai mulți utilizatori, printre care și români au primit mesaje din partea unor numere dubioase care se recomandau a fi agenții de recrutare. Acestea promiteau locuri de muncă, iar tot ce trebuia să faci era să accezi un link.
Autoritățile au tras un semnal de alarmă și au recomandat tuturor să fie vigilenți și atenți și să nu dea curs unor astfel de propuneri. De asemenea, niciodată nu trebuie furnizate pe aceste platforme și aplicații date personale importante.